S-689/2023

Mál þetta, sem dómtekið var 15. mars sl., er höfðað með ákæru, útgefinni af lögreglustjóranum á höfuðborgarsvæðinu 31. janúar 2023, á hendur I-kk-þgf B-kk-þgf S-kk-þgf, kt. [...], [...], [...], fyrir eftirtalin hegningarlagabrot:

1. Fjársvik með því að hafa, þriðjudaginn 9. júlí 2019, í blekkingarskyni og án heimildar svikið út tvær fartölvur ásamt fartölvutöskum að samtals verðmæti 475.281 kr., í verslun [...]að [...]í [...], með því að hringja í verslun [...], panta vörurnar og reikningsfæra þær í heimildarleysi á [...] ehf., kt. 510693- 2489, en ákærði veitti vörunum viðtöku þriðjudaginn 9. júlí 2019.

Telst þetta varða við 248. gr. almennra hegningarlaga nr. 19/1940.

2. Fjársvik með því að hafa, fimmtudaginn 25. júlí 2019, í blekkingarskyni villt á sér heimildir og pantað án heimildar Sony XG85 sjónvarpstæki að verðmæti kr. 554.390 í nafni verslunarinnar [...] (sem þá var í eigu [...], kt. [...]) hjá [...] hf., kt. [...], og þannig svikið sjónvarpið út úr [...]., en ákærði sótti sjónvarpið á lager [...]þriðjudaginn 30. júlí 2019.

Telst þetta varða við 248. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

[...] ehf., kt. [...], gerir þá kröfu að ákærði verði dæmdur til að greiða honum kr. 475.281 með vöxtum samkvæmt 8. gr. laga nr. 38/2001 frá 9.7.2019 og þar til mánuður er liðinn frá því að bótakrafan var birt ákærða en með dráttarvöxtum skv. 1. mgr. 6. gr. laga nr. 38/2001 frá þeim degi til greiðsludags. Einnig gerir hann kröfu um málskostnað vegna kostnaðar við að hafa bótakröfuna uppi.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sökog eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 27. janúar 2023, kemur sakaferill ákærða ekki til skoðunar við ákvörðun refsingar í þessu máli.

Ákærði hefur játað brot sín greiðlega hér fyrir dómi og verður það virt honum til málsbóta sbr. 8. tl. 1. mgr. 70. gr. almennra hegningarlaga nr. 19/1940. Þá verður litið til þess og þá einnig til refsimildunar að meðferð á málum ákærða hefur dregist hjá lögreglu og ákæruvaldi, gengur það gegn málshraðareglu 2. málsl. 3. mgr. 18. gr. og 2. málsl. 2. mgr. 53. gr. laga nr. 88/2008 um meðferð sakamála.

Með hliðsjón af framangreindu, sakarefni þessa máls og 77. gr. almennra hegningarlaga þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu/birtingu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

Af hálfu [...] ehf., er krafist skaðabóta að fjárhæð 475.281 krónur, auk vaxta, dráttarvaxta og málskostnaðar. Ákærði hefur samþykkt framkomna bótakröfu og þar sem hún er í samræmi við framlögð gögn verður ákærði dæmdur til að greiða bótakrefjanda ofangreinda fjárhæð. Um vexti og dráttarvexti af kröfunni fer svo sem í dómsorði greinir en bótakrafan var birt ákærða er hann gaf skýrslu hjá lögreglu 20. maí 2020. Bótakrefjanda verður einnig dæmdur málskostnaður úr hendi ákærða sbr. 3. mgr. 176. gr. laga nr. 88/2008 og þykir hann hæfilega ákveðinn 50.000 krónur.

Ákærði greiði málsvarnarþóknun skipaðs verjanda síns, E-kk-ef O-kk-ef S-kk-ef lögmanns, 271.188 krónur að meðtöldum virðisaukaskatti. Höfð er hliðsjón af framlagðri tímaskýrslu verjanda og tekið tilliti til vinnu hans á rannsóknarstigi málsins.

Af hálfu ákæruvaldsins flutti málið K-x-x K-x-x saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, I-kk-nf B-kk-nf S-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði greiði málsvarnarþóknun skipaðs verjanda síns, E-kk-ef O-kk-ef S-kk-ef lögmanns, 271.188 krónur að meðtöldum virðisaukaskatti.

Ákærði greiði [...] ehf. 475.281 krónur með vöxtum samkvæmt 8. gr. laga nr. 38/2001 frá 9. júlí 2019 til 20. júní 2020 en með dráttarvöxtum samkvæmt 1. mgr. 6. gr. laga nr. 38/2001 frá þeim degi til greiðsludags, auk 50.000 króna í málskostnað.

H-kvk-nf S-kvk-nf B-kvk-nf